tomron87/hebrew-wikipedia-sentences-corpus huggingface dataset:
קבוצת הרובוטיקה של התיכון הנקראת "Ha-Dream Team #3075" הוקמה בשנת 2009, ומשתתפת בתחרות הרובוטיקה הבינלאומית של ארגון FIRST.
בשנת 2018 הקבוצה נבחרה כרובוט מחליף לברית שניצחה את אליפות העולם ביוסטון.
אף שהקבוצה הייתה רק רובוט מחליף וכתוצאה מכך שיחקה רק שני משחקים בפלייאוף, היא נחשבת לקבוצה הישראלית הראשונה שניצחה באליפות העולם בתחרות זו, בשנת 2019 ניצחה הקבוצה את באליפות הארצית.
בבית הספר לומדים כ-900 תלמידים בכיתות י'-י"ב.
התיכון מקבל, ללא סינון, תלמידים מהוד השרון.
על פי נתוני משרד החינוך,
בשנת 2015 עמד שיעור תלמידי התיכון הזכאים לתעודת בגרות על 98.05%, כאשר 30.29% מהם נבחנו בבחינת הבגרות במתמטיקה ברמה של חמש יחידות.
בינואר 2019 נכלל בית הספר ברשימת 20 התיכונים הטובים ביותר בישראל של מדד לוח הדירות מדלן.
תיכון מקיף אמי"ת ע"ש גוטוירט שדרות (נקרא גם בית ספר לערכים ולמדעים אמי"ת המקיף הכללי ע"ש גוטוירט שדרות) הוא בית ספר מקיף שש שנתי ומכללת י"ג-י"ד בשדרות השייך לרשת אמי"ת.
בתיכון לומדים מעל 800 תלמידים ב-33 כיתות.
בית הספר נותן מענה לאוכלוסייה מגוונת.
בשנת 2019 תיכון מקיף אמי"ת ע"ש גוטוירט שדרות נבחר לתיכון מצטיין מטעם משרד החינוך בפעם הרביעית יחד עם בית ספר נוסף בעיר, קריית החינוך הדתי אמי"ת.
בשנת 2017 אחוז התלמידים שהיו זכאים לתעודת בגרות עמד על 83%.
ישיבת בני עקיבא יבנה חיפה (בעבר נקראה בית הספר הריאלי יבנה או תיכון דתי יבנה) היא מוותיקי המוסדות התיכוניים הדתיים בארץ ישראל.
בעבר המוסד התנהל כבית ספר תיכון דתי, אך כיום המוסד מסונף למרכז ישיבות בני-עקיבא ומתנהל כישיבה תיכונית.
בית הספר נוסד כמוסד חינוכי לכיתות היסודיות בשנת תרצ"ה (1934) על ידי יוצאי גרמניה דתיים בחיפה, שלא היו שבעי רצון מהחינוך של תנועת המזרחי.
הם פנו לד"ר אברהם כהן, שעלה מגרמניה זמן קצר קודם לכן והתיישב בתל אביב, והיה מוכן לקחת על עצמו את ניהול בית הספר.
שם בית הספר נקרא "יבנה" על פי אמירתו של רבן יוחנן בן זכאי "תן לי יבנה וחכמיה" ובכך רצו לרמז על רצונם בהגברת לימודי היהדות.
לשם "יבנה" נוסף הכינוי "הריאלי", מתוך כוונה למשוך אליו תלמידים.
בית הספר היה לכתחילה על מפלגתי והיו בו תלמידים שהיו בנים להורים חברי המזרחי, אגודת ישראל ובלתי מפלגתיים.
תפיסת החינוך דגלה ב"תורה עם דרך ארץ" כפי שהיה מקובל בקרב יהודי גרמניה החרדים.
בית הספר עבר למבנים שונים בשכירות, כולם בשכונת הדר הכרמל.
בשנים הראשונות היו בו רק כיתות של בית ספר יסודי.
בהמשך צורפו אליו כיתות תיכון והמחזור הראשון נבחן בבחינות הבגרות בשנת ה'תש"א (1941).
בטקס הסיום ציין הרב יהושע קניאל שזו הפעם הראשונה בה נבחנים בבגרות בתלמוד, באישור מחלקת החינוך של ממשלת המנדט.
עם כל זאת, ברוב השנים הללו לא הייתה כיתת י"ב בבית הספר.
רק משנת ה'תשי"א (1951) סיימו תלמידים את כיתה י"ב בצורה סדירה.
בשנים מסוימות למדו בו גם בנות בכיתות נפרדות.
לימים נפרדו מהמוסד כיתות היסוד שעברו למוסד נפרד בשכונת הדר הכרמל ומאז נקרא המוסד היסודי "יבנה – נצח ישראל".
לאחר אברהם כהן ניהל את בית הספר ד"ר יצחק מילר.
בתשי"ט הוא הוחלף על ידי הרב משה רבהון שניהל את בית הספר עד שנות ה-70 של המאה ה-20.
בשנות ה-60 של המאה ה-20 עבר בית הספר למבנה גדול ברחוב הנגב, סמוך לשכונת הדר הכרמל.
בשנת ה'תשל"ז (1976–1977) נפתחה במוסד מגמה של ישיבה תיכונית, במקביל לתיכון הרגיל.
בראש הישיבה עמד הרב שלמה קליימן, שהיה עד אז ר"מ במדרשית נעם.
בשנת 1994 עבר בית הספר למבנה חדש בשכונת רמת אלון.
בשנת 2008 צורף המוסד לרשת ישיבות בני עקיבא.
לקראת סוף שנת הלימודים 2022-2023 התפטר הרב יורם שמיר מתפקידו כמנהל הישיבה התיכונית.
את מקומו תפס הרב יאיר הרשקוביץ.
תיכון דרך אבות (מכונה: ההמשך) הוא תיכון תורני קהילתי שש שנתי, הממוקם באפרת.
התיכון משתייך לרשת מוסדות אור תורה סטון, ובו כ-500 תלמידים בכתות ז'-י"ב.
תלמידי התיכון מגיעים מיישובים רבים, ובפרט מאזור גוש עציון.
במבנה בו יושב בית הספר שכן בעבר בית הספר היסודי "עשה חיל" שכיום ממוקם בשכונת הגפן באפרת.
ב-2017 התווסף עוד מבנה לבית הספר שכיום שוכנות בו כיתות חטיבת הביניים ובתי מדרש לחטיבת הביניים ולחטיבה העליונה.
מנהל בית הספר הוא הרב יוני הולנדר.
חטיבת הביניים של בית הספר דרך אבות היא החטיבה התחתונה של בית הספר בהן לומדות כיתות ז - ט.
החטיבה נוסדה ב-1994. לרוב מצטרפים לחטיבת הביניים של בית הספר התלמידים שסיימו כיתה ו בבית הספר עשה חיל באפרת או בבית ספר האלה בנחושה.
בכל אחת משכבות ז - ח קיימות שתי כיתות רגילות ובנוסף כיתה קטנה.
בשכבת ט קיימים חמישה מסלולי למידה כמו בחטיבה העליונה.
מנהל חטיבת הביניים הוא אבי שמל.
תיכון דרך אבות נוסד ב-2004 עשור לאחר הקמת חטיבת הביניים.
תחילה שכן התיכון בשכונת הזית באפרת וב-2009 עבר לשכון בשכונת התאנה באפרת בו הוא שוכן עד היום.
בית הספר מציע 10 מגמות בחירה בתוך כותלי בית הספר כמו טכנולוגיה, פיזיקה, ביולוגיה, אומנות, ארץ ישראל, ערבית, היסטוריה ועוד.
בבית הספר "דרך אבות" למדו בשנת תשע"ח 450 תלמידים ב-28 כיתות.
בנוסף קיימת בבית ספר כיתת אזרחים וותיקים.
מנהל התיכון הוא אסף כהן.
בבית הספר קיימים חמישה מסלולי למידה בשכבות ט - י"ב: מסלול שחר (מב"ר), מסלול בית מדרש (דביר), מסלול אופק, מסלול לביא (חינוך מיוחד) ומסלול אשכול (לתלמידים על הרצף האוטיסטי).
תיכון ויליאם תומאס סמפסון הוא התיכון האמריקאי היחיד שנמצא במדינה קומוניסטית או סוציאליסטית, בית הספר נמצא בבסיס האמריקאי שנמצא במפרץ גואנטנמו שבקובה.
הוא מופעל על ידי מחלקת החינוך של משרד ההגנה האמריקאי.
בית ספר הוא אחד מבתי הספר היקרים ביותר בעולם, עם בניין בעלות של כ-65 מיליון דולר והוא כולל מעבדות מחשבים ומדעים, חדרי אמנות ומוזיקה, מגרש ספורט, קפיטריה וחדר כושר.
בית הספר הוסמך על ידי האגודה המרכזית לבתי ספר ומכללות צפון מרכזית (NCA) וקיבל את אישור ההפעלה של האגודה ב-1931.
הקמפוס השני של בית הספר סמפסון W.T נחנך בטקס רשמי שנערך ב-25 באוקטובר 1956.
משכנו הנוכחי של בית הספר הוא קמפוס מודרני, שנחנך ב-1986.
כיום לומדים בבית הספר כ-167 תלמידים, מרביתם הם ילדי משפחות של חיילים אשר מוצבים בבסיס הצי האמריקאי שבמפרץ גואנטנמו.
בית הספר עבר שיפוץ נרחב, ולאחר השיפוץ בית הספר מכיל מעבדת מחשבים עם גישה לאינטרנט בכל הכיתות.
אחד מהמבחנים שעורך בית הספר באופן קבוע הוא מבחן ה-SAT.
שיעור התלמידים בבית ספר שנגשו להיבחן למבחן זה עמד בשנת 2009 על כ-67% מתלמידי בית הספר – לשם השוואה שיעור התלמידים הנגשים לבמחן בכל ארצות הברית עמד באותה שנה על כ-46% מכלל התלמידים.
תיכון המזוכיסטים (; בתעתיק לעברית: אִינַבְקוּ גָקוּאֶן; מופץ באנגלית בתור S&M University) היא סדרת מאנגה יפנית מסוגת ההנטאי שנכתבה ואויירה על ידי נאריאקי פונבורי, אשר עובדה לאנימת OVA בעלת שלושה פרקים וכן לרומן חזותי ארוטי.
העלילה מתמקדת בתיכון ללא שם אשר נמצא ביפן.
קייסוקה שימיזו הוא תלמיד מופרע אשר לומד בתיכון, אשר מבריז לעיתים קרובות מהשיעורים.
אורי יוקי, נשיאת הכיתה בה קייסוקה לומד, תופסת את קייסוקה אשר מבריז מלימודיו.
המורה של אורי וקייסוקה, רמי איזומי, מגיעה ואומרת לקייסוקה שעליו להגיע לשיחה איתה.
מאוחר יותר, מתברר כי רמי היא לא יותר משפחת מין של קייסוקה אשר מנוצלת על ידו למטרות מין בלבד.
לאחר ה-"שיחה", קייסוקה עוזב את הכיתה, לא לפני שאורי תופסת אותו מבריז לכאורה.
השניים מתחילים לריב – קייסוקה גוער כי זה לא עניינה של אורי היכן הוא מתהלך ומאשים אותה כי היא מנסה להיות חביבת המורה וכן מעיר הערות סקסיטיות לגבה.
במהלך הוויכוח, אורי סוטרת לקייסוקה ומכנה אותו "חזיר שוביניסטי" והעימות מחריף יותר כאשר קייסוקה פורס בפניה את השקפת עולמו לגבי נשים על כך שהן מעוניינות במין בלבד.
אורי מתערבת עם קייסוקה על כך שהשקפת עולמו שגויה – על אורי להיות שפחת מין של קייסוקה במהלך שלושה חודשים ואם במהלך הזמן הזה, לאורי אין תאוות מין כלשהן – אורי מנצחת וקייסוקה יתחיל להופיע בשיעורים כנדרש, אך אם אורי מפסידה עליה לעזוב במנוחה את קייסוקה.
לאחר סשן של יחסי מין בין השניים, מתברר שקייסוקה הקליט בסתר את אורי והוא משתמש בהקלטה על מנת לסחוט את אורי.
רמי איזומי (和泉 麗美) מדובבת על ידי יו אממיה מורתם של אורי, קייסוקה וקורין ומאהבתו של קייסוקה אשר מנוצל על ידו למטרות מין בלבד.
אורי יוקי (結城 織枝) מדובבת על ידי נאגאיי צ'יהירו נשיאת הכיתה בה קייסוקה וקורין לומדים.
מתערבת עם קייסוקה והופכת לשפחת מין שלו, כשבמהלך ההתערבות היא נסחטת.
קייסוקה שימיזו (清水 圭介) מדובב על ידי קנגו מורטה תלמיד תיכון מופרע אשר נוטה להבריז משיעוריו.
מנצל נשים למטרות מין ורואה בנשים כחפץ.
אמו היא זונה וככל הנראה הדבר השפיע רבות על השקפת עולמו.
קורין נריטה (望月アズサ) מדובבת על ידי אזוסה מוצ'יזוקי חברתה של אורי, אשר נופלת קורבן לזממיו של קייסוקה לאחר אורי.
המאנגה של תיכון המזוכיסטים, המכילה כרך אחד בלבד, נכתבה ואויירה בידי נאריאקי פונבורי והופצה במגזין Comic Hotmilk של חברת Core Magazine בין 20 בינואר 2000 ל-19 ביוני 2000.
מאנגת המשך בשם קשירה מינית (ביפנית: 淫縛病疼; בתעתיק לעברית: אִינַבְקוּ בְּיוּטוּ), אשר גם כן נכתבה ואויירה בידי פונבורי, הופצה במגזין Comic Hotmilk ב-24 בנובמבר 2007.
המאנגה עובדה לאנימה אשר הופצה בצורת OVA (ב-DVD) בעלת שלושה פרקים בני 30 דקות, אשר בוימה על ידי טושיהיסה טוג'ו, נכתבה על ידי מיקי קאנו, הופקה על ידי Studio Jam והופצה בין 25 ביוני 2002 ל-27 במאי 2003. האנימה תורגמה ודובבה לאנגלית על ידי JapanAnime ו-NuTech Digital ולספרדית.
המאנגה עובדה לרומן חזותי אירוטי בשם תיכון המזוכיסטים ~פרחים מבישים שפורחים לאחר הלימודים~ (ביפנית: ; בתעתיק לעברית: אִינַבְקוּ גָקוּאֶן ~הוֹקַגוֹ נִי סָאקוֹ צִ'יג'וֹקוּ נוֹ הָאנַה~), אשר פותח והופץ על ידי Mega Romance ויצא לאור למערכת ההפעלה Microsoft Windows ב-29 בספטמבר 2006 בתור דיסק DVD.
תיכון חדש הרצליה הוקם בשנת 2000 במבניו של בית הספר "אורט" שפעל באותו המקום, תיכון חדש הרצליה שוכן יחד עם עוד שני בתי-ספר, תיכון "הנדסאים" (שמו הרשמי: "תיכון הנדסאים הרצליה ליד אוניברסיטת ת"א") וחטיבת הביניים "יד גיורא" בקמפוס הרצליה.
נכון לשנת 2019 (שנת הלימוד תשע"ט) לומדים בבית הספר כ-602 תלמידים, בין שכבות י' - יב'.
בבית הספר מסלולי למידה כגון: כיתה עיונית, כיתת מב"ר וכיתת אתגר.
תוכניות מצוינות: כיתת מצוינות, דיפלומטיה ויחסים בינלאומיים, מועדון עמ"ט - עתודה מדעית טכנולוגית.
מגמות על-אזוריות: מדעי המחשב (5 יח"ל), הנדסת תוכנה וסייבר (5 יח"ל).
משפטים (2 יח"ל), קרימינולוגיה/פסיכולוגיה (3 יח"ל כל מקצוע).
מגמות נוספות ומקצועות בחירה: מדעים: פיזיקה, כימיה, ביולוגיה (5 יח"ל לכל מקצוע).
חינוך גופני בהתמחות מדריכי כושר במרחב הפתוח.
מדעי הסביבה - גאוגרפיה (5 יח"ל), ניהול תיירותי – התמחות במלונאות, שפות זרות - ערבית וצרפתית (5 יח"ל לכל מקצוע).
תיכון מכבים רעות - מו"ר (רעות) הוא בית ספר על יסודי שש-שנתי, הממוקם במודיעין-מכבים-רעות.
שתי חטיבות בית הספר הוקמו באופן נפרד בשנת 1991 במכבים-רעות ואוחדו בתשס"ז.
מנהל בית הספר הוא רוני פולט, מנהלת החטיבה התחתונה היא ליאת קראים ומנהלת התיכון היא אסנת בן צרויה.
בבית הספר לומדים למעלה מ-1,800 תלמידים בלמעלה מ-50 כיתות שמתוכן כ-8 כיתות מיוחדות.
תיכון מו"ר הצטרף לרפורמת "אופק חדש" בתשע"ג ול-"עוז לתמורה" בתשע"ד.
תיכון הנדרסונוויל הוא אחד משלושה בתי ספר תיכוניים ציבוריים הממוקמים בהנדרסונוויל, מחוז סאמנר, טנסי.
מנהל התיכון הוא בוב קוטר, שניהל בעבר את בית הספר האלטרנטיבי ר.
התיכון נחשב לחלק מבתי הספר במחוז סאמנר.
שתי חטיבות ביניים מבוססות על תיכון הנדרסונוויל: חטיבת הביניים אליס וחטיבת הביניים הוקינס.
צבעי בית הספר היו שחור וזהב מאז שהוקמה קבוצת הכדורגל הקומנדו הראשונה ב-1941, כאשר תוכנית הכדורגל של אוניברסיטת ואנדרבילט סיפקה לקבוצת הכדורגל הקומנדו הראשונה חולצות ישנות יותר ומשומשות.
צבעי השחור והזהב נשארו מאז.
תיכון הנדרסונוויל ידוע בתור הקומנדו כיוון ש-54 גברים מתוכו נשלחו להילחם במלחמת העולם השנייה.
כשחזרו כקומנדו ותיקים, השם דבק בבית הספר והפך לקמע הרשמי שלו.
הנדרסונוויל משתתפת בספורט ברמה 6A כחלק מאגודת האתלטיקה בבית הספר התיכון של טנסי, ומקיימת תוכניות אתלטיות הכוללות ריצות במסלולים, שחייה, כדורסל, באולינג, בייסבול, היאבקות, גולף, הוקי, כדורגל, פוטבול, קרוס קאנטרי תזמורת צועדת, וכדורסל.
לבית הספר יש יריבויות עם תיכון גאלאטין, תיכון ביץ' ותיכון קאמפ סטיישן.
הזמרת-יוצרת האמריקאית טיילור סוויפט למדה בתיכון הנדרסונוויל, עד שעזבה את בית הספר כדי להתחיל בחינוך ביתי באוטובוס סיבובי ההופעות שלה.
שם האודיטוריום של בית הספר שונה ל"אודיטוריום טיילור סוויפט", כאות תודה לסוויפט לאחר שתרמה כספים לשיפוץ ציוד התאורה והסאונד שלו.
המגזין Family Circle העניק לתיכון הנדרסונוויל כוכב זהב ל-315 תלמידים וסטודנטים שתרמו כ-20,000 שעות של שירות קהילתי.
מבחינה אקדמית, להנדרסונוויל יש דירוג של 9/10 באתר greatschools.net.
להלן רשימת ענפי הספורט בהם עוסקים בתיכון:
משחקי הפוטבול הביתיים בהנדרסונוויל מתקיימים במגרש פול דקר.
האצטדיון בקמפוס נקרא על שם המנהל, פול דקר, ויש לו קיבולת של 5,500 צופים.
לפני משחקי בית, שחקנים מסתובבים במגרש בסגנון שמכונה "הליכת קומנדו".
במזג אוויר סגרירי, הקומנדו מתאמנים במבנה על שם סטיבן שאוסי.
ישנו מתקן אימונים נוסף בשם "בונקר הברזל".
לתיכון הנדרסונוויל יש ארבע אליפויות לאומיות בעידוד.
קבוצת הכדורגל לבנים של תיכון הנדרסונוויל זכתה בחמש אליפויות מדינת טנסי: 1983, 1986, 1989, 1998 ו-2010. לקבוצת הכדורגל יש גם מתקן אימונים לכדורגל, הנקרא "שדה החלומות", הממוקם בפארק דרייקס קריק.
לקבוצת השחייה של תיכון הנדרסונוויל היו למעלה מ-37 מופעי שחייה במהלך העשור האחרון.
נבחרת הוקי הקרח (HHS) קיימת מאז שנת 2000. המאמן הראשון היה כריס מוריס, אותו החליף המאמן טים ראטרט.
הנבחרת הצליחה להעפיל לטורניר המדינה פעם אחת, בחמש השנים האחרונות.
היא מתחרה בליגת ההוקי הסקולסטי של אזור נאשוויל.
בשנת 2011, הנבחרת ייצגה את GNASH ומדינת טנסי בטורניר הלאומי של תיכון ההוקי של ארצות הברית, שנערך בסולט לייק סיטי, יוטה.
בארנס, כותב שירים, מפיק מוזיקאי
ג'וש ברי, נהג של נאסקאר
קרלין קרטר, זמרת-יוצרת, בתה של ג'ון קרטר קאש
איסטון קורבין, זמר מוזיקת קאנטרי
זאק קרטיס, מגיש בסיאטל מארינרס
סטיבן פוקס, שחקן גולף, אלוף ארצות הברית (חובבים) לשנת 2012
ג'ף ג'ארט, מתאבק מקצועי, מייסד TNA Wrestling
לנון מרפי, כותבת שירים, זמרת, מפיקה
רייצ'ל פרייס, סולנית להקת לייק סטריט דייב
תומאס ריצ'רדסון הידוע בשם טומי "ויילדפייר" ריץ'
טיילור סוויפט, זמרת-יוצרת, זוכת פרס גראמי
תומאס וסלי פנץ (דיפלו), מפיק מוזיקלי, תקליטן; למד בתיכון הנדרסונוויל במשך שנתיים
ג'יימס וילהויט, שחקן פוטבול מקצועי
תיכון הלבבות השבורים היא סדרת דרמה אוסטרלית, שנוצרה עבור נטפליקס, על ידי האנה קרול צ'פמן.
זהו רימייק לסדרה משנת 1994, שהוקרנה לראשונה בערוץ 10 האוסטרלי.
העונה הראשונה מורכבת מ־8 פרקים.
בעונה הראשונה, מפה על קיר אחד מחדרי בית הספר חושפת את כל הזוגות הסודיים בתיכון "הארטלי" ומחוללת סערה.
אמרי (עיישה מדון), הנערה שאחראית על ציור המפה, סובלת מחרם חברתי.
היא נאלצת להתמודד עם תוצאות מעשיה.
בעונה השנייה, לצד הבחירות לקפטן בית הספר יצור מסתורי המכונה "bird psycho" מניח ציפור מתה על תיק עם שמה של אמרי ובפתח ביתה, וממשיך להטרידה לאחר מכך.
חברתה של אמרי, קוויני (קלואי היידן), עוזרת לה למצוא את זהותו.
עיישה מדון בתפקיד אמרי, ילדה חצופה ממעמד הפועלים הלומדת בתיכון הארטלי.
ג'יימס מג'וס בתפקיד דארן, סטודנט.ית קווירי ולא בינארי כהה עור שמתיידד.ת עם אמרי במהלך הפרקים הראשונים .
כאשר יתר הסדרה דארן קוויני ואמרי הופכים לחבורה, בעונה השנייה קאש והארפר מצטרפים לחבורה
קלואי היידן בתור קוויני, החברה הכי טובה של דארן שהיא אוטיסטית ולסבית.
אשר יסבינצ'ק בתפקיד הארפר, נערה פאנקיסטית שהייתה חברתה הטובה ביותר של אמרי אך מסיבה לא ברורה חותכת את הקשר עם אמרי.
במהלך העונה הראשונה מתגלה מצבה המשפחתי כאשר את מצבה הנפשי מגלים רק בפרק האחרון לעונה זו
תומאס וד'רול בתפקיד מלאקאי, שחקן כדורסל אָבּוֹרִיגִ'ינִי תלמיד חדש בתיכון.
נמצא בזוגיות עם אמרי שבא והולכת, בעונה השנייה מתברר כביסקסואל
ויל מקדונלד בתור קאש סוחר סמים ונהג משלוחי מזון, מאוהב בדארן כבר תקופה ארוכה והומוסקסואל בארון.
ג'ושוע יוסטון בתור דאסטי, מושא אהבתה של אמרי, מוזיקאי ובזוגיות עם הארפר כמעט כל העונה הראשונה.
ג'מה צ'ואה-טראן בתור סשה, לסבית סינית-אוסטרלית וסטודנטית א-בינארית.
ברין צ'פמן-פאריש בתור ספיידר, ליצן הכיתה.
שרי-לי ווטסון בתפקיד מיסי, סטודנטית ממוצא אָבּוֹרִיגִ'ינִי קשוחה שניהלה יחסים עם סשה.
סם רכנר בתפקיד ראוואן קלאהן (עונה 2), תלמיד חדש מדאבו, ביסקסואל רגיש אך בעל התפרצויות זעם אשר מושפעות מעברו המצולק
ברודי טאונסנד בתור אנט, סטודנט חביב אך עושה דברים מטופשים מבלי לחשוב.
צ'יקה איקוגווה בתור ג'וג'ו אובה, מורה לספרות אנגלית בנוסף מורה בתוכנית "חרמנים" בתיכון הארטלי.
רייצ'ל האוס בתור וודסי, מנהלת בית הספר.
תיכון גבעת שמואל (מוכר גם בשם "שש-שנתי תיכון גבעת שמואל") הוא בית ספר תיכון שש-שנתי בגבעת שמואל הכולל חטיבת ביניים וחטיבה עליונה והוא התיכון הממלכתי היחיד בעיר.
אחד מהמאפיינים המרכזיים של בית הספר הוא שקיים בו פיילוט של משרד החינוך, בו התלמידים לומדים בכיתות באמצעות אייפדים במקום ספרי הלימוד הרגילים.
אחוז הזכאים לבגרות נכון לשנת תשפ"ב מהתיכון עמד על כ-98.9%.
לפני הקמת התיכון במיקומו הנוכחי, היו מספר תוכניות להקמת תיכון ממלכתי-חילוני ראשון בגבעת שמואל.
כמה מהתוכניות כללו הקמת תיכון במזרח העיר, אף לבסוף הוחלט להקים במקום אולפנה של רשת "אמי"ת".
תוכנית נוספת הייתה סגירת בית הספר היסודי הממלכתי "בן-גוריון" שבדרום העיר והקמת תיכון חילוני במקומו, אך תוכנית זו ספגה ביקורת רבה מתושבי העיר ובוטלה לבסוף.
במאי 2016 החלה הקמתו של התיכון, בשלב א' של התיכון נבנו כ-12 כיתות לימוד, ספרייה, חדר מורים, מזכירות, מספר חדרי ספח ומעבדות, מגרש ספורט, אמפיתיאטרון וחצר.
עלות הקמת שלב א' של התיכון הוערכה בכ-20 מיליון שקלים.
בספטמבר 2017 נפתח התיכון כבית ספר צומח והורכב מחטיבת ביניים בלבד ומ-284 תלמידים.
שנתיים לאחר מכן החל שיתוף פעולה בין התיכון לבית החולים תל השומר שבמסגרתו מפעיל התיכון מגמת רפואה.
בפברואר 2020 נחנך שלב ב' של התיכון, שכלל 12 כיתות לימוד נוספות, אודיטוריום ועוד מספר מעבדות וחדרי ספח חדשים.
שנה לאחר מכן, כלל התיכון כבר כ-6 שכבות לימוד מז' ועד יב'.
בנוסף למקצועות החובה הרגילים, קיימות בבית הספר מגמות הלימוד הבאות:
בשנת 2021 ארבעה תלמידי בית הספר ניצחו בתחרות "פיתוח מנהיגות טכנולוגית וניהול ידע" של חברת "נס טכנולוגיות".
בשנת 2022 שבעה תלמידים ניצחו בהאקתון גבעת שמואל בשיתוף חברת "לידרס אפ".
תיכון מגשימים הוא מחזמר ראפ ישראלי שנכתב ובוים על ידי עמית אולמן, עם מילים ולחן מאת עומר הברון, עמית אולמן ועומר מור, שגם שימש כמפיק המוזיקלי.
המחזמר עלה לראשונה באוגוסט 2016 בהפקת תיאטרון האינקובטור, ובהמשך הוצג בצוותא בתל אביב ובמקומות נוספים.
במאי 2025 הודיע אולמן על כך שהמחזמר יעובד לסרט בעל שם זהה.
המחזמר הוא מחווה לסרטי נעורים.
במרכז העלילה עומד יואב, המתמודד עם אתגרים בעקבות מעברו לתיכון הדמיוני "מגשימים".
עמית אולמן - במאי וכותב ראשי
עומר הברון, עמית אולמן ועומר מור - מילים ולחן
עומר הברון - עוזר במאי
עומר מור - מעבד מוזיקלי
תמיר סטפר ודניאל מימון - כוריאוגרפיה
חן הוד - עיצוב תלבושות
עומר הברון / חן גבעתי: יואב - הילד החדש בתיכון מגשימים, בן לאם חד הורית מהמעמד הנמוך.
עמית אולמן / אור בוטבול / שחף קהלאני: חנן רשף - מלך השכבה בתיכון מגשימים, עמי (אם סי חמורבי) - המוכר בקיוסק בית הספר שהוא למעשה אגדת ראפ לשעבר, אפי צמח - חבר של מיקרו).
סימה ברמי / איה חיות: שמרית מנדל (שימי) - תלמידה פריקית המתחברת ליואב, סקאר - ראפר רוסי.
דורון גוברמן: מאיה עדן - מלכת השכבה בתיכון מגשימים, סופי רשף - אימו של חנן, מיקי - שדרנית בתחרות הראפ הארצית, קופאית סופר.
עמרי הכהן / עומר רוזנבלום: גל לוי (מיקרו) - תלמיד חרמן ודחוי.
צחי ברגר - חבר של חנן ואורבך וליצן השכבה, דובי - פרשן בתחרות הראפ הארצית, מירו - חוקר פרטי וסוכן שב"כ לשעבר.
רני אלון / גיא רון: עודד אורבך - חברו הטוב ביותר של חנן, ויקטור רשף - אביו של חנן, אגם - חברה של מאיה, זאב החייל - חייל טרי בצבא ההגנה לישראל, קובי - חבר של אסי.
גלי אשכנזי לוין / יוליה פרידמן: בר - חברה של מאיה, מיכל - אמא של יואב, אם סי קלופדיה - ראפרית חכמה.
רוני מרקביץ' / אוריה ויצטום: גיטריסטית, המורה לתנ"ך - מורה ומחנכת בישראל, דינה מנדל - אימה של שימי.
רועי דורון / נדב מנור: בסיסט, אסי - בריון, שאול מנדל - אבא של שימי, דורי - מפקד יחידת השבלולים בחיל זונות.
עומר מור (איציק פצצתי) / שליו שרור / יהלי פרל: מתופף, שופט בתחרות הראפ הארצית, מספר.
ב-2023 המחזמר חזר לבמות עם צוות שחקנים שונה ברובו.
תיכון מית"ר (מנהיגות, יזמות, תרבות ורב תחומיות) הוא בית ספר תיכון קהילתי והיחיד בגני תקווה.
בית הספר נוסד בשנת 2016, והוא שם דגש על שיעורי חינוך, מעורבות חברתית, העשרה לימודית, והכנה לחיי הבגרות.
התיכון ממוקם בשכונת "גנים", כחלק מקריית חינוך הכוללת בנוסף בית ספר יסודי, חטיבת ביניים, ספרייה עירונית ומגרשי ספורט.
בבית הספר, נלמדים כל מקצועות החובה ובנוסף על כל תלמיד לבחור שתיים מן המגמות הבאות:
מדע וטכנולוגיה- הנדסת תוכנה ומדעי המחשב, ביולוגיה, פיזיקה, וכימיה.
מדעי החברה- סייבר גאוגרפיה, ומדעי החברה.
שפות- דיפלומטיה ותקשורת בין-לאומית, ערבית.
אומנויות וספורט- קולנוע, חינוך גופני, ואומנות חזותית.
בתיכון, קיימות מספר תוכניות ייחודיות:
תוכנית מעגלי ליווי אישי- תוכנית זו נועדה על מנת לאפשר לתלמידי שכבת י' קליטה קלה לתיכון.
במסגרת התוכנית מתקיימים מפגשי מעגלי שיח שבועיים במתכונת מצומצמת ומעורבת של תלמידי השכבה עם מורים שהם אינם חלק ממחנכי השכבה.
זאת על מנת שהתלמידים יוכלו להכיר ולהתחבר לתלמידי השכבה וכן לצוות המורים.
מטרת התוכנית היא לעודד שיח וקשרים עמוקים בין התלמידים תוך כדי פיתוח המיומנויות החברתיות - רגשיות שלהם וקידום תהליכים אישיים.
תוכנית מרכז ממנ"י- תוכנית זו נועדה על מנת לתת מענה ללומדי ולומדות התיכון אשר מגיעים עם פערים לימודיים או חברתיים; במטרה לפתח את תחושת המסוגלות, הנחישות והיצירתיות של התלמידים.
במסגרת התוכנית, הלומדים נפגשים במסגרת מצומצמת לקידום הלמידה בתחומי הדעת השונים תוך כדי מתן מענה רגשי בעזרת שיחות אישיות עם אנשי צוות המורים ויועצי בית הספר.
תוכנית יום בזרימה- תוכנית זו נועדה לפתח את מיומנות השליטה העצמית וניהול הזמן של תלמידי שכבת י'.
תוכנית זו מתרחשת אחת לכמה שבועות, בימי ראשון, ובמקום למידה על פי מערכת השעות, התלמידים מקבלים מספר משימות ממקצועות הליבה ואו משימות הקשורות למגמות אותם מרחיבים ועליהם לנהל את הזמן בצורה נכונה על מנת להספיק להגיש את המטלות בזמן.
התוכנית מעניקה לתלמידים את ההתמודדות עם ניהול זמן וכן עם התמודדות הפעלת קבוצה שכן חלק מהמשימות הן משימות קבוצתיות.
תוכנית כיתת ותיקים- כחלק מהיות התיכון, תיכון קהילתי, קיימת בו תוכנית כיתת הוותיקים של המשרד לשוויון חברתי.
תוכנית זו מתקיימת במסגרת שבועית, בה האזרחים הוותיקים של גני תקווה לוקחים חלק ביום לימודים בשילוב עם כיתות נבחרות מכל שכבות התיכון.
התלמידים והאזרחים הוותיקים עוברים יחד ככיתה שיעורים המועברים על ידי צוות התיכון ואו סדנאות והרצאות על ידי מרצים חיצוניים.
תיכון דרכא ע"ש מנחם בגין - בית ספר לאמנויות ולחדשנות טכנולוגית (לשעבר: תיכון גדרה ותיכון אזורי גדרה) הוא בית הספר התיכון הוותיק ביישוב גדרה, שהוקם בשנת 1961. בית הספר הוא תיכון ממלכתי שש-שנתי, המונה כ-1,300 תלמידים בכ-40 כיתות.
מנהלת בית הספר היא אסתר חדד.
בבית הספר מגמות מדעיות (פיזיקה, כימיה, ביולוגיה, מדעי המחשב ורובוטיקה), לצד מגמות נוספות, כגון דיפלומטיה ותקשורת בינלאומית, מדעי החברה, מדעי הסביבה, משפטים ומגדר, תיירות ופנאי, ערבית, אומנויות העיצוב ותיאטרון.
בבית הספר פועלות גם כיתות מופ"ת ושחר.
ההחלטה על הקמת בית הספר התיכון הראשון ביישוב נתקבלה במועצת גדרה בינואר 1961. בעבר קלט בית הספר גם תלמידים מיישובים סמוכים, כגון יישובי גדרות, בני עי"ש ומזכרת בתיה.
לאור השנים פיתח בית הספר תוכניות לימודיות ומודלים לקליטת תלמידים עולים חדשים מחבר המדינות ומאתיופיה.
בשנת 1998 קיבל בית הספר את פרס החינוך.
בית הספר נבחר לשמש כפיילוט למשך שלוש שנים החל משנת 2000 למודל רפורמת "עוז לתמורה", אותו פיתח בין היתר מנהל בית הספר בעבר, רפי מיארה.
בשנת 2010 זכה בית הספר בפרס מטעם שר החינוך גדעון סער והשר להגנת הסביבה גלעד ארדן, בגין יוזמות בנושאי איכות הסביבה.
בשנת 2012 החליטה המועצה המקומית על העברת מערכת החינוך העירונית לאחריות רשת בתי הספר דרכא ובית הספר שינה את שמו מהתיכון האזורי גדרה לבית הספר דרכא על שם מנחם בגין.
בשנת 2014 בית הספר פתח את כיתות המופת הדיפלומטיות והמדעיות.
ב-2015 היו תכנונים לפתיחת כיתת מופת שלישית של כימיה, אבל בגלל חוסר בתקציב הפרויקט ננטש.
תיכון מקיף ט' ראשון לציון מוכר גם כקרית החינוך ע"ש דוד אלעזר הוא בית ספר תיכון עירוני אשר הוקם בשנת 1999 במערב ראשון לציון, בשכונת נאות אשלים.
בבית הספר פועלות כיתות ז'–י"ב ולומדים בו 1,380 תלמידים.
בית ספר מקיף ט' חורט על דגלו את ערכי כבוד האדם, ערך הנתינה, המורשת היהודית וידע עולם, שייכות ומחויבות לערכי היסוד של מדינת ישראל, אכפתיות ומחויבות לאיכות הסביבה.
בבית הספר פועלות מספר מגמות ומסלולי לימוד ביניהם: מגמת החינוך הגופני, מגמת ספרדית, מגמת מחשבת ישראל, הנדסת תוכנה, ביוטכנולוגיה ופיזיקה.
תיכון מקיף ט' מתחלק לשני מתחמים שונים:
החטיבה העליונה – בניין אשר נמצא ברח' התזמורת 17 ראשון לציון, בו לומדים תלמידי שכבות י'–י"ב.
בין השאר המתחם כולל את בניין החטיבה עליונה.
חטיבת ביניים – בניין אשר נמצא ברחוב נגבה 33 ראשון לציון, ובו לומדים תלמידי שכבות ז'–ט'.
בבית הספר נלמדים כל מקצועות החובה, אך במקצועות הבחירה ישנם מספר רב של מסלולים:
מגמת חינוך גופני – מגמה שש שנתית (מכיתה ז' עד כיתה י"ב).
המגמה משלבת לימודים עיוניים ברמת בגרות ופעילות ספורטיבית מוגברת.
תלמידי המגמה מגבירים לימודי אנטומיה, פיזיולוגיה, פסיכולוגיה של הספורט, תולדות החינוך הגופני-עיוני, ובמישור העיוני חדר כושר.
בתום לימודיהם יקבלו בוגרי המגמה תעודת מדריך חדר כושר ובריאות, מדריך אימון אישי ומדריך רצועות מטעם מכון וינגייט.
מגמת ביוטכנולוגיה – מגמה על-אזורית שש שנתית של לימודי מדעיים ברמה גבוהה המורכבת מ-10 יחידות לימוד הכוללות בגרות מתוקשבת, עבודת מעבדה, ופרויקט מחקר במכון אקדמי.
מגמת הנדסת תוכנה – מגמת הנדסת תוכנה מכשירה את בוגריה לעסוק בעיצוב תוכנה ובתכנות מחשבים.
תלמידי המגמה מגבירים מדעי המחשב ברמה של 5 יחידות לימוד ועבודת הגמר שלהם היא בנושא תכנות אפליקציות בסביבת אנדרואיד.
תיכון ברנקו וייס מיתרים ע"ש פרנקל הוא בית ספר תיכון שש-שנתי (כיתות ז'–י"ב) ברעננה.
הוא חלק מזרם החינוך הממלכתי המשלב כחלק ממכון ברנקו וייס.
לומדים בו תלמידים דתיים, חילונים ומסורתיים במרחב למידה פלורליסטי.
לתיכון שיעור גבוה של זכאות לבגרות, שיעור גיוס משמעותי לצה"ל ואחוז גבוה של בוגרים הפונים לשנת שירות.
בשנת 2023 דורג במקום הראשון בעיר רעננה בציוני הבגרות לשנת תשפ"ג, לרבות עולים חדשים ותלמידי חינוך מיוחד.
התיכון הוקם בשנת 2002 ביוזמת קבוצת הורים שהתאגדה בעמותת "הורים לחינוך פלורליסטי", במטרה להקים מוסד חינוכי שישלב תלמידים דתיים וחילונים.
מאז הקמתו משתייך בית הספר לזרם החינוך הממלכתי המשלב, המבקש לשלב בין מסורת יהודית לערכים דמוקרטיים.
בית הספר מתייחד בלמידה משותפת של דתיים, חילוניים ומסורתיים, תוך קידום אחדות, הכלה וכבוד הדדי.
הוא פועל במרחב למידה פתוח המעודד עצמאות, יזמות וקשר אישי בין תלמידים למורים, כולל שיעור שבועי ייעודי לשיח רגשי ("מיתרים אינטימי").
בדרך זו הוא מהווה מודל לחיים משותפים ולחדשנות חינוכית, וזאת על רקע השסע החברתי בחברה הישראלית.
כמוסד חינוכי פלורליסטי, בית הספר שם במרכז את טיפוח הזהות האישית והיהודית, מצוינות וחדשנות חינוכית, דיאלוג רב-תרבותי וחינוך למורכבות, כל זאת תוך דגש על יחס אישי, קהילתיות ותחושת שייכות.
חזון בית הספר נשען על שלושה עקרונות מרכזיים: יחסים משפחתיים וחברתיים טובים, חינוך לזהות יהודית משמעותית ופלורליסטית ומצוינות וחדשנות פדגוגית.
תפיסת העולם החינוכית במיתרים מקדמת שותפות בין דתיים, מסורתיים וחילונים, מתוך כבוד הדדי ובירור זהות אישי וחברתי.
הנחות היסוד כוללות אמונה שכל אדם הוא ייחודי וראוי, שבית הספר הוא מקום שמח ובעל משמעות, ושקיימת אחריות משותפת לצוות, לתלמידים ולהורים – תוך חתירה מתמדת לתיקון עולם.
הפדגוגיה בבית הספר נשענת על עקרונות של למידה משפחתית, שיתופית, רלוונטית ובחירית, המעודדת זהות יהודית-ערכית, מימוש עצמי, למידה חווייתית ותהליכית, ודיאלוג כחלק מחינוך למורכבות.
בית הספר נוסד במטרה לשלב תלמידים דתיים, חילוניים ומסורתיים בסביבה חינוכית משותפת המעודדת סובלנות, דיאלוג רב-תרבותי וזהות יהודית מגוונת, במסגרת החינוך היהודי-פלורליסטי.
הגישה החינוכית בבית הספר מבוססת על למידה מתוך בחירה, שקיפות, שותפות ואחריות אישית וחברתית.
הלמידה מותאמת לרלוונטיות לתלמיד ולזמן, תוך טיפוח זהות אישית וקהילתית ופיתוח מיומנויות המתאימות למאה ה-21. המודל הפדגוגי כולל עקרונות למידה משפחתית, פלורליסטית, משתפת, רפלקטיבית וקהילתית.
החינוך מתמקד בארבעה עמודי תווך: חינוך יהודי פלורליסטי, חינוך להכלה, חינוך למורכבות וחינוך פרוגרסיבי המאפשר שותפות בין תלמידים ומורים באחריות ללמידה, שימוש בגישות חווייתיות ובטיפוח יחסים בינאישיים.
התוכנית החברתית-ערכית בבית הספר כוללת סיורים לימודיים, פרויקטים חינוכיים, סדנאות ודיונים בנושאים כמו סולידריות, קהילתיות, מחויבות למדינת ישראל, טיפוח מנהיגות נוער ובניית זהות יהודית, ישראלית ודמוקרטית.
בבית הספר ישנם מקצועות לימוד מגוונים, הן ריאליים והן הומניים, כגון: תורה שבעל-פה, מחשבת ישראל, מדע הנתונים, מדעי המחשב, הנדסת תוכנה, ביולוגיה, אומנות, תיאטרון, פסיכולוגיה וכלכלה.
בנוסף פועלות בבית הספר מגמות ייחודיות בהם: התיכון הווירטואלי – פיזיקה, ומיזם החינוכי "קמפוס בענן".
בבית הספר פועלות תוכניות חינוך חווייתיות ואישיות דוגמת "יהדות חווייתית", "עבודה רוחנית", "מסע ישראלי" ו"מיתרים אינטימי".
התלמידים משתלבים גם ביוזמות מנהיגות, מעורבות חברתית ותוכניות מצוינות כמו "שאר רוח" ו"חינוך למורכבות".
לצד אלה פועלים מרכז למידה ומרכז עולים המספקים תמיכה לימודית, רגשית וחברתית בהתאם לצורכי התלמידים.
בבית הספר לומדים כ-460 תלמידים ויש לו ביקוש ברב בעקבות מעמדו הייחודי כמוסד המשלב חינוך פלורליסטי לדתיים, חילונים ומסורתיים, כמסגרת שאין לה חלופה בעיר.
בשנת 2020 נרשמו כ-80 תלמידים לכיתות ז' אך בית הספר נאלץ לדחות כ-40 מהם, שכן הקיבולת שלו היא רק עד 45 תלמידים בשכבת גיל זו.
בנוסף, בית הספר בולט בשילוב תלמידים עם מוגבלויות כחלק בלתי נפרד מהקהילה.
דוגמה לכך היא הטיול השנתי, שבו תלמידים נשאו את חבריהם עם מוגבלות פיזית במסלול לא נגיש, תוך הפגנת ערכים חינוכיים כהכלה, שוויון וערבות הדדית.
בית הספר שואף גם לקידום הישגים לימודיים גבוהים.
בין תלמידיו נרשמו שיעורים גבוהים של זכאות לבגרות, התנדבות לשנת שירות וגיוס לשירות משמעותי בצה"ל.
בשנת 2023 תיכון ברנקו וייס מיתרים ברעננה הגיע למקום הראשון בעיר בציוני הבגרות לשנת תשפ"ג, והוביל על כלל התיכונים בעיר בכל המקצועות, כולל בקרב עולים חדשים ותלמידי חינוך מיוחד.
בעקבות ההישג, נערך מפגש הוקרה בעירייה, בו הוענקה תעודת הערכה לצוות בית הספר על ידי ראש העיר, חיים ברוידא.
באותה שנה זכה בית הספר בתגמול דיפרנציאלי ממשרד החינוך בעבור הצטיינותו.
בית ספר מיתרים הוזמן לכנס "תקווה ישראלית בחינוך" בהובלת נשיא המדינה ראובן ריבלין.
הכנס התקיים במוזיאון ישראל ומטרתו הובלת שיח ודיאלוג בין מגזרים שונים בחברה הישראלית.
במרץ 2025 זכו תלמידי בית הספר במקום הראשון בתחרות "Maimonides Moot Court Competition" הבינלאומית בניו יורק, ובמרכזה הגנה על טיעונים אתיים וחוכמת המשפט.
בנוסף, זכו תלמידי מיתרים גם בחלוקה לקבוצות השונות עם שני גביעי זהב וגביע ארד.
בשנת 2016 ובשנת 2025 זכה בית הספר בפרס החינוך של ארגון המורים.
ב־2019 נחשף כי תיכון ברנקו וייס מיתרים ברעננה דרש מהורי התלמידים תשלום שנתי של כ־15,000 ש"ח – פי שלושה מהסכום המרבי שמשרד החינוך מתיר לגבות.
אף שהדרישה הוצגה כ"תרומה מרצון", הטפסים כללו התחייבות מפורשת לתשלום, והובהר להורים כי בלעדיו לא יוכלו לרשום את ילדיהם.
בנוסף, הוצע להורים להשלים את הסכום עד ל־25,000 ש"ח בשנה.
משרד החינוך הבהיר כי אין לחייב הורים בתרומות, אך לא נקט בסנקציות.
מבנה בית הספר מיתרים ברעננה הוא פרויקט בנייה ירוקה ייחודי שזכה לארבעה כוכבים בתקן הישראלי לבנייה ירוקה.
הוא אחד משני בתי ספר בלבד בישראל שהגיעו לדירוג זה.
הוא מתאפיין בתכנון אדריכלי חדשני עם מרחבי למידה פתוחים, מעטפת חיצונית מבודדת ומאווררת, מערכות מיזוג אוויר חסכוניות, שימוש בחומרים ירוקים, מערכת סולארית מתקדמת, מערכות חכמות לבקרת משאבים, ותכנון סביבתי חסכוני במים.
כל אלו משולבים בחינוך חווייתי שמקדם מודעות לקיימות בקרב התלמידים.
תיכון הראתי (בפרסית: , באנגלית: Harati High School) הוא תיכון ציבורי לבנים בעיר אספהאן שבאיראן.
נחשב לאחד ממוסדות החינוך הבולטים בעיר, והוקם במחצית המאה ה־20 ביוזמה ומימון של Mohammad Sheikhzadeh Harati Yazdi.
אבן הפינה הונחה בשנת 1330 ללוח השנה הסולרי האיראני (1951–1952), והפתיחה התקיימה בחודש מהר 1333 (ספטמבר–אוקטובר 1954).
הקמפוס שוכן בשדרות כמאל אסמאעיל (בין גשר חז'ו לסי-או-סה-פול) סמוך לנהר זאיינדה.
המבנה הדו־קומתי מן המחצית האמצעית של המאה ה־20 משתרע על כ־**8,750 מ"ר**, וחזיתו מקושטת בפסיפסים קרמיים מעשה ידי האומן Mohammad Ali Maghzi.
דווח כי הבניין רשום במרשם הלאומי למורשת התרבות של איראן.
לפי הפרסומים, משרד החינוך האיראני מסווג את המוסד כ־"Mandegar" (תיכון מסורתי/מורשתי) וכ־"Nemooneh" (בית ספר ציבורי סלקטיבי).
בשנת 2015 הוזכר המוסד כתיכון ה־"Mandegar" הראשון שנרשם במחוז אספהאן.
התיכון מקביל לחטיבה העליונה במערכת האיראנית (כיתות 10–12) עם דגש על מתמטיקה ומדעי הטבע.
תיכון מקיף יהוד הוא בית ספר תיכון הפועל בעיר יהוד-מונוסון.
הוא משרת את תלמידי העיר וסביבתה: סביון-גני יהודה, פתח תקווה, מגשימים, בני עטרות, רינתיה, מזור, כפר טרומן, גני תקווה, קריית אונו, יגל, אחיעזר, כפר מעש, גת רימון וזיתן.
בית הספר החל את דרכו כבית ספר דו-שנתי והתבסס על כיתות מקצועיות בלבד.
בשנת 1963 החל המחזור הראשון של התלמידים במסגרת ארבע שנתית (במקום שבו ממוקם התיכון המקיף עד היום).
מספר הבוגרים במחזור הראשון היה 18 תלמידים (8 תלמידים במסגרת עיונית ו-10 תלמידים במסגרת מקצועית).
בבית הספר לומדים כיום כ-1,700 תלמידים, מלמדים בו כ-150 מורים והוא נחשב לאחד ממוסדות החינוך הטובים במדינה.
בשנת 2013 פורסם על ידי צה"ל כי בית הספר מדורג במקום השני במדד התרומה לצבא הארצי.
נכון ל-2021 פועלות בבית הספר 51 כיתות במסגרת תלת שנתית (מכיתה י' עד כיתה יב') והוא מציע לתלמידיו מגוון רחב של מקצועות בחירה: אמנות, פיזיקה, רובוטיקה, ביוטכנולוגיה, ביולוגיה, גאוגרפיה, סייבר, כימיה, כלכלה, אופנה, הנדסת תוכנה, הגנת סייבר, מדעי המחשב, מוזיקה, חנ"ג, ניהול עסקי, ערבית, קולנוע, תיאטרון, תקשורת, ספרות, תנ"ך ועוד.
בבית הספר פועל שנים רבות מפעל ייחודי של שילוב כבדי שמיעה במסגרות הלימודים הרגילות.
במסגרת זו לומדים כבדי שמיעה מכל אזור מרכז הארץ.
נכון ל-2016, 33 מבוגרי בית הספר נפלו במערכות ישראל ובפעולות האיבה.
בבית הספר נמצאת אנדרטה לזכרם.
טוביה ברגר - מנהל התיכון בשנים 1963–1965
אורי ליניק - מנהל התיכון בשנים 2001–2004
ד"ר מיכל רבינוביץ' - מנהלת התיכון בשנים 2012–2014
צדוק ירימי - מנהל התיכון בשנים 2024-2022
אריה ברנע - מנהל התיכון בשנים 2024-הווה
בשנת 1998 נוסדה עמותת "עתיד" למען תלמידי תיכון מקיף יהוד.
העמותה הוקמה על מנת למצוא מענה לתחומים שבהם לא מקבלים התלמידים תמיכה או העשרה מספקת, עקב התקציבים המצומצמים שמעמיד משרד החינוך לרשות מערכת החינוך.
עמותת "עתיד" מבקשת לתת לכל תלמיד בתיכון הזדמנות שווה להתקדם ולהגיע להישגים לימודיים, אומנותיים וספורטיביים, ללא הבדלים של יכולת כלכלית או לימודית.
מקיף שש-שנתי על שם ד"ר חיים קוגל ממוקם בשכונת קריית אילון בחולון והוא התיכון הראשון שהוקם בעיר.
בית הספר נחשב לאחד מבתי הספר המפורסמים בארץ ובאזור המרכז הודות לבוגריו.
תחילת פעולתו של בית הספר הייתה ב-1949, במספר מבנים ארעיים.
במאי 1950 הונחה אבן הפינה למבנה בית הספר ברחוב ההסתדרות 22 בחולון בידי ראש המועצה של חולון, ד"ר חיים קוגל, ובנוכחות שר החינוך והתרבות זלמן שזר, שחתם על מגילת היסוד.
בחודש אפריל 1951 נחנך הבניין.
ד"ר חיים קוגל, שהיה ראש העיר הראשון של חולון, נפטר ב-4 בפברואר 1953, ובית הספר נקרא על שמו.
ב-1997 עבר "תיכון קוגל" לרחוב מוטה גור בקריית פנחס אילון.
לאחר מעבר בית הספר למבנה החדש, פעלו במבנה המקורי ברחוב ההסתדרות כיתות של המכללה למנהל למשך מספר שנים, עד שבשנת 2006 נחנך במקום בית ספר תיכון חדש, שנקרא "עתידים" ע"ש מרדכי אלישיב (פרידמן), שהיה מנהלו הראשון של תיכון קוגל, עד 1965.
בבית הספר נלמדים כל מקצועות החובה, אך במקצועות הבחירה ישנם שני מסלולים:
מקצועות הבחירה ניתן ללמוד מקצועות כגון כימיה, פיזיקה וביולוגיה,
מדעי החברה, היסטוריה, תנ"ך מוגבר, ספרות מוגבר, ערבית, מנהל וכלכלה.
"מסלול סייבר-גאוגרפי"- בה מרחיבים התלמידים גאוגרפיה ברמה של 5 יחידות לימוד.
השעורים כוללים גם יציאות רבות לטיולים ברחבי הארץ.
מסלול מצוינות כיתת נחשון- תוכנית מבוססת בתפיסת החינוך וההכשרה שלה על תוכנית תלפיות.
התוכנית מבוססת על למידה עצמית ופעילה של התלמידים בהובלת מחנך.
מסלול תקשורת מדיה ופרסום-מסלול מצוינות המשלב לימודי תקשורת תאורטיים ומעשיים, במסגרתם התלמידים מתנסים בעולם הפוליטיקה והתקשורת, רשתות חברתיות, עולם הפרסום, בניית קמפיין, אסטרטגיה פרסומית, בניית אתרים, עיצוב קראייטיב ותכני מדיה, בניית אתרים.
מסלול הנדסי מדעי- מסלול מצוינות המאפשר לימודים מורחבים של מדעי-המחשב והנדסת-תוכנה שבסופם מקבלים תעודת בגרות עיונית וטכנולוגית.
התלמידים לומדים את חלופת טלפונים חכמים בשפת JAVA אנדרואיד, עיצוב אפליקציות, כתיבת יישומים בסיסים, כתיבת אפליקציות, ותכנות מונחה עצמים.
בבית הספר פועלות קבוצות כדורגל וכדורסל אשר משתתפות בתחרויות עירוניות, מחוזיות וארציות.
במשך השנים רבים מבוגרי קוגל התבלטו במהלך השנים כמובילים בתחומים במדינת ישראל כגון: ספרות, מוזיקה, משפטים, פסיכולוגיה, פוליטיקה, תקשורת ובידור.
בין הבוגרים ניתן למנות את עליזה אולמרט, יעקב אור, קארין אלהרר, יואל אסתרון, איתן ארז, אברהם גובר, יוסי דהאן, עדי הימלבלוי, משה זורמן, גיא חיימוב, דני חלוץ, זהבה כספי, רחל לביא-ברקאי, שמרית מאיר, אדיר מילר, יצחק מלאך, יובל נריה, מירון קרן, אבישי רביב, מוטי ששון, ניר אביאלי ושמעון סמוטריצקי.
תיכון עירוני י"ד (תיכון עירוני י"ד על שם יוסף בורשטיין) הוא בית ספר על-יסודי בתל אביב שנוסד בשנת 1969, במקום בית הספר היסודי "דן".
בית הספר ממוקם ברחוב אבן ספיר בשכונת שיכון דן ומשרת את תלמידי צפון מזרח העיר.
עירוני י"ד הוא בית ספר שש-שנתי לתלמידי כתות ז'–י"ב, הוא מחולק לחטיבת ביניים וחטיבה עליונה, שתי החטיבות מהוות בית-ספר על-יסודי אחד בהנהלה אחת.
בית הספר מפעיל את תוכנית "מזהות אישית לזהות חברתית" במסגרתה משלחות תלמידים מבית הספר נוסעות לביקורים הדדיים בלוס אנג'לס, ברלין וברול.
בית הספר מפעיל כיתה מיוחדת לבעלי לקויות למידה ומסלול מואץ ללימודי מחשבים בו נבחנים תלמידי כיתות י' בבחינת הבגרות במחשבים בהיקף של 5 יחידות לימוד.
בשנת 2011 הוקמה לראשונה כיתת מסד נחשון.
כיום מכהן בתפקיד אוהד אורגל.
נכון לשנת 2021 לומדים בבית הספר כ-1,380 תלמידים.
אחוז המתגייסים לצה"ל מבית הספר הוא מהגבוהים בתל אביב.
בשנת 2008 דובר על למעלה מ-95% מכלל תלמידי בית הספר - האחוז הגבוה בעיר.
עירוני ד' על שם אהרן קציר הוא בית ספר תיכון עיוני בצפון תל אביב.
בית הספר נוסד בשנת 1944 בשם "בית חינוך תיכון", והיה מזוהה עם זרם העובדים.
מרבית התלמידים היו חניכי תנועות הנוער השומר הצעיר והנוער העובד.
בשנים הראשונות בית הספר פעל בצריפים של משק הפועלות לשעבר, ברחוב אדם הכהן בתל אביב.
המחזור הראשון, ובו עשרים וארבעה תלמידים, סיים את לימודיו ביוני 1947. בשנת 1950 עבר בית הספר לידי עיריית תל אביב-יפו, ושמו שונה לתיכון עירוני ד'.
אז עבר בית הספר למבנה הסמוך לנחל הירקון, ברחוב ועידת קטוביץ פינת רחוב בני דן.
בשנות השישים עבר בית הספר למבנה העיקרי שלו כיום, בפינת הרחובות יהודה המכבי, ויצמן ורב צעיר.
בשנת 1971 נוספה חטיבת ביניים שכללה בשנה הראשונה כיתות ז' בלבד.
בסוף שנות השמונים צורף המבנה ברחוב ועידת קטוביץ מחדש לבית הספר.
בתחילה למדו במבנה זה תלמידי כיתות ז' בלבד, ולאחר שיפוצו והרחבתו עברו לשם גם כיתות ח'.
לאחר שיפוץ נוסף שהסתיים ב-2018 לומדות בו גם כיתות ט'.
זהו המבנה העיקרי של החטיבה הצעירה, והוא מופרד מהמבנה של החטיבה העליונה, אך תלמידי החטיבה הצעירה לומדים גם במבנה המרכזי מעת לעת.
החל משנות התשעים נקרא בית הספר על שם פרופ' אהרן קציר.
כיום לומדים בבית הספר כ-1,500 תלמידים בכיתות ז' עד יב', וצוות בית הספר מונה כ-160 מורים.
לבית הספר קשר ארוך-שנים עם בית ספר לא יהודי בעיר בון שבגרמניה במסגרת פרויקט "רעות".
קשר נוסף שנוצר הוא עם בית הספר היהודי "ליכטיגפלד" שבפרנקפורט במסגרת "רשת בתי הספר התאומים".
בבית הספר פועלת תוכנית לימודים למחוננים במתכונת מלאה.
לתוכנית מגיעים תלמידים מתל אביב-יפו והערים הסמוכות.
התלמידים זוכים לתוכנית העשרה מעמיקה.
רוב התלמידים הם בוגרי בית הספר 'רוקח' ו'גרץ', שם התחילו ללמוד בתוכנית המחוננים עוד בכיתה ג'.
תיכון עירוני ה' על שם ד"ר שאול לוין הוא בית ספר על-יסודי ברחוב בן-יהודה בתל אביב, בצפון-מערב הצפון הישן.
בהיותו בית הספר העל-יסודי היחיד בצפון הישן, מרבית תלמידיו מתגוררים ברובע זה.
תיכון עירוני ה' הוקם לקראת שנת הלימודים תשי"ג (1953) על ידי המחנך ד"ר משה לנדא שהיה מנהלו במשך 33 שנים.
בשנתיים הראשונות, בית הספר פעל במבנה זמני ברחוב הנרייטה סולד.
לאחר מכן, עבר ללב תל אביב, לרחוב מזא"ה, סמוך לרחוב אחד העם, במבנה סמוך למגדל המים שבו שכן לפני כן תיכון עירוני א'.
כיתה אחת הייתה לרגלי מגדל המים ולעיתים צורפו גם כיתות בבית הספר היסודי הסמוך - בלפור.
בחודש דצמבר 1965 עבר בית הספר למשכנו הנוכחי, אותו תכנן האדריכל אבא אלחנני.
בעבר לימדו בו, בין היתר, ההיסטוריון ד"ר עמנואל מלצר ואסיה רמברג שכתבה תוכנית לימודים בהיסטוריה, הסופר והמשורר איתמר יעוז קסט והאמן דן קידר.
הרצלינה יגר הייתה מורה לספרות שבמשך שנים ריכזה את הפעילות החברתית הענפה של מועצת התלמידים.
היו בו גם מורים בולטים בהוראת המדעים: ד"ר ח.
ברטוב, שספריו שימשו להוראת הביולוגיה בכל בתי הספר בארץ, ישראל ליפשיץ שכתב (יחד עם פרופסור מרדכי לינדמן) ספרי לימוד בפיזיקה ובתיה עוזיאל, ששימשה מורה למלאכת יד, מנחם אורן (פיזיקה) שהיה אלוף השחמט של ישראל ומריו ליביו, פרופסור לפיזיקה ב וראש המכון המדעי של טלסקופ החלל האבל בבולטימור ארצות הברית.
פרופ' מיכל ציון למדה בו כתלמידה ולימדה בו כמורה לביולוגיה ומחנכת.
עד לאמצע שנות ה-80 של המאה ה-20 הורכב בית הספר מחטיבה עליונה בלבד, שכללה כיתות ט' עד י"ב.
בעקבות התוכנית הארצית של משרד החינוך צורפה אליו חטיבת הביניים, של תיכון עירוני ט"ז, שהיה ממוקם בבנין הישן של סמינר לוינסקי ברחוב בן יהודה כ-500 מטרים דרומית לתיכון.
ב, נמצאות שתי החטיבות במבנה התיכון, ובמבנה הסמינר החל לפעול בשנת הלימודים תשס"ח (2008) מרכז מדעים ואמנויות.
בשנת תשס"ט 2009 הייתה מנהלת בית הספר מרים גול, והתיכון מנה 715 תלמידים.
בחטיבה העליונה התקיימו לימודים במגמות מדעים מדויקים, מדעי הטבע, אמנויות, מדעי החברה ושפות.
לימודי המדעים בפיזיקה וכימיה התקיימו במרכז לחינוך מדעי בתל אביב - חמד"ע.
בבית הספר פועל מרכז אומנויות ומדעים.
במקום פועלת גלריה המארחת תערוכות אמנות.
בבית הספר פועלת תוכנית לקידום המדעים המדויקים שמפעילה עמותת מופת.
בשנת הלימודים תשע"ט, נוספה לבית הספר כיתת אזרחות, שבה לומדים פסיכולוגיה, אזרחות ומקצועות הומניים אחרים.
בשנת תש"ף הוחלט להרחיב את הפרויקט הזה ונוספה עוד כיתת מצוינות אזרחית ולכן עכשיו יש שתי כיתות מופת, שתי כיתות אזרחות וכיתת מופת לילדים עם מוגבלויות, סה"כ 5 כיתות בשכבה.
בשנת 2022 פורסם כי אחוז הזכאות לבגרות בעירוני ה' עמד על כ-98.7%.
בספטמבר 2023 פורסם כי תיכון עירוני ה' נמצא במקום השלישי בארץ בין התיכונים עם אחוזי הזכאות הגבוהים ביותר ב-5 יחידות מתמטיקה (72.7%), ובמקום ה-12 בארץ בין התיכונים עם אחוזי הזכאות הגבוהים ביותר ב-5 יחידות אנגלית (96%).
באפריל 2024 פורסם כי תיכון עירוני ה נמצא במקום ה-9 (אותו הוא חולק עם עוד 3 בתי ספר) בין בתי הספר התיכונים הטובים בישראל (ללא חלוקה בין בתי ספר קטנים וגדולים) עם ציון מדד משולב של 8.7 (מתוך 10).
בשנת 2025 פורסם שבית הספר זכה במקום הראשון לפי ציוני הבגרות במתמטיקה 5 יח"ל לשנת 2022 ובמקומות גבוהים נוספים במקצועות אחרים.
בבית הספר פועל עשרות שנים מרכז להנצחת קהילת יהדות קרקוב מפולין, אשר הוקם על ידי משה לנדא, מייסד ומנהל התיכון וחבריו.
ארגון יוצאי הקהילה עורך מפגשים בבית הספר ואף מפעיל תוכנית לחלוקת מלגות לתלמידים הכותבים עבודות בנושא הקהילה כחלק מלימודי הבגרות.
תיכון סוויט ואלי היא סדרת דרמה קומית אמריקאית אשר מבוססת על סדרת ספרים באותו שם מאת הסופרת פרנסין פסקל .
הסדרה מספרת על חייהן של אחיות תאומות, אליזבת וג'סיקה וויקפילד, אשר זהות במראן החיצוני אך שונות באופיין, הלומדות בתיכון בשם "סוויט וואלי".
הסדרה שודרה במקור מה-5 בספטמבר 1994 עד ה-14 באוקטובר 1997, והופקה על ידי חיים סבן.
לאחר שלוש עונות בהן שודרה הסדרה בסינדיקציה, היא הועברה במהלך העונה הרביעית לערוץ UPN, שם שודרה במשך עונה אחת בלבד בשל רייטינג נמוך.
בישראל שודרה הסדרה בערוץ הילדים, ולאחר מכן בשידורים חוזרים בערוץ פוקס קידס/ג'טיקס עד 2009.
עלילת הסדרה מתמקדת בחייהן של אליזבת וג'סיקה וייקפילד, שתי תאומות אשר לומדות בתיכון "סוויט וואלי" שבקליפורניה ובחבריהן.
בעוד שאליזבת היא נערה ידידותית ובעלת אופי חם, אחותה התאומה ג'סיקה היא שחצנית, ערמומית, ותעשה הכל על מנת להשיג את מבוקשה.
אליזבת "ליז" וויקפילד (סינת'יה דניאל) - אחותה התאומה של ג'סיקה, מבוגרת ממנה בארבע דקות.
היא נחשבת לנדיבה, הנחמדה, והאהובה בין התאומות, היא גם נחשבת לבחורה הכי יפה בתיכון סוויט ואלי.
כותבת בעיתון בית הספר וחלומה הוא להיות עיתונאית.
ג'סיקה "ג'ס" וויקפילד (בריטני דניאל) - אחותה התאומה של אליזבת וצעירה ממנה בארבע דקות.
נחשבת להפך של אליזבת, מכורה לאופנה, יחסית אנוכית ערמומית וסנובית.
אניד רולינס (איימי דניאלס) - חברתה הטובה של אליזבת.
ליילה פלואר (ברידג'ט פלאנרי בעונות 1-3 ושירלי אליוט בעונה 4) - חברתה הטובה של ג'סיקה, סנובית.
טוד ווילקינס (ריאן ג'יימס ביטל בעונות 1-3 וג'ירמי גארט בעונה 4) - החבר/ידיד של אליזבת, לפעמים קשה לו לשמור איתה על יחסים טובים.
וינסטון אגברט (מייקל פרל) - החנון של הכיתה ונחשב לאויבו המושבע של ברוס פטמן, מאוהב בג'סיקה וויקפילד.
בספיישל חג המולד, המלאך השומר של ג'סיקה ואליזבת הופיע בדמותו, אך ללא המשקפיים.
ברוס פטמן (ברוק ברנט בעונות 1-3 וכריסטופר ג'קסון בעונה 4) - נער עשיר ויפה אך אנוכי.
תמיד שרוי בריב עם וינסטון, חובב טניס למרות שהוא שונא להפסיד.
דיבאון וויטלאו (מנלי פופ) - נער יפה שאליזבת מחבבת.
בית הספר התיכון על שם דוד קִַלָעִי הוא בית הספר התיכון הממלכתי הראשון בגבעתיים.
בית הספר נוסד ב-1938 והוא קרוי על שמו של דוד קלעי, איש תנועת העבודה וממייסדי שכונת בורוכוב בעיר.
מאז היווסדו, שוכן בית הספר בשכונת בורוכוב, שכונת הפועלים הראשונה שהוקמה בישראל.
הוא נוסד ככיתות המשך לבית הספר היסודי "בורוכוב" והוקם בצריף של הנוער העובד, ששכן ליד בית הספר.
מייסד בית הספר ומנהלו הראשון במשך ארבעים שנה היה יואל (יונה) גייזלר.
לזכרו יש כיכר (מעגל תנועה) סמוך לבית הספר ובה שלט הנצחה לזכרו.
בבית הספר נלמדים כל מקצועות החובה ובין מקצועות הבחירה והמגמות ניתן ללמוד מקצועות ריאליים כגון פיזיקה, כימיה, ביולוגיה, מדעי המחשב, הגנת סייבר, למידת מכונה, מערכות רפואה ועוד.
בתחום ההומאני ניתן ללמוד פסיכולוגיה, סוציולוגיה, היסטוריה, תנ"ך, אזרחות, היסטוריה, ספרות, גאוגרפיה, ערבית, צרפתית, אמנות, מוזיקה רב תחומית ועוד.
"מגמות העל" שתיכון קלעי מתייחד בהן בעיר הן מערכות רפואה ומוזיקה רב-תחומית.
תיכון קלעי משתתף במספר פרויקטים מיוחדים: מבל"ל, יזמים צעירים, המאיץ המדעי, שגרירים צעירים, משצ"ים ועוד.
בין היתר מופעלות בבית הספר כיתות מצוינות וכיתות מנהיגות.
בבית הספר משתמשים במשו"ב, לשמירה על קשר בין הצוות לתלמידים, ההורים והמורים.
כיום בית הספר משמש ככיתות המשך לבתי הספר היסודיים בעיר "בן-גוריון", "בורכוב" ו"ברנר", אך גם תלמידים מבתי ספר אחרים יכולים להגיש בקשת העברה לתיכון זה דרך עיריית גבעתיים.
משנת 2021 ועד היום: ענת ג'קסון.
תיכון רבין הוא בית ספר תיכון עיוני בכפר סבא על שם יצחק רבין.
בית הספר נוסד בשנת 1996, וכיום מנוהל על ידי ליאת פטלוק.
בבית הספר לומדים כ-600 תלמידים לאורך שלוש שנות הלימוד, מכיתה י' ועד יב'.
עיקר התלמידים הם תושבי כפר סבא, וחלקם מן המועצה המקומית כוכב יאיר צור יגאל, אלפי מנשה, גינות שומרון וקרני שומרון.
נוסף על מקצועות הלימוד הסטנדרטיים הנלמדים בבית הספר, קיימות בו מספר מגמות לימוד: קולנוע, פסיכולוגיה וקרימינולוגיה, מחשבים, מזרחנות, רפואה וכן מגמת כלכלה ומנהל עסקים.
בשנת 2010 החלה בתיכון רבין מסורת של "תיקון ליל שבועות", ערב המופק על ידי בוגרי מגמת מחשבת ישראל בבית הספר ונמשך עד השעות הקטנות של הלילה, ומהווה את פרויקט הסיום שלהם.
בערב זה מתקיימות מספר הרצאות במקביל ובמספר סבבים על ידי אורחים נכבדים, לצד בוגרי בית הספר וסגל המורים.
לפי נתוני משרד החינוך, נכון לפברואר 2011 נמצא כי אחוזי הזכאות לבגרות הם 87.78%, וכי תיכון רבין הוא מבין 24 התיכונים המובילים בארץ מבחינה זו.
גם אחוז המתגייסים לצה"ל מבית הספר הוא גבוה ביחס לממוצע הארצי.
בשנת 2015, אחרי שנים בהן צוות התיכון הפעיל תוכניות מיוחדות ללימודי יהדות ומורשת, ובראשן בית מדרש לתלמידים, הוענק לו הפרס לחינוך ע"ש ד"ר חיים קונסטנטינר, במעמד נשיא אוניברסיטת תל אביב והרקטור שלה.
בשנת 2019, נערכו בתיכון צילומים לסרט "פול גז", של הבמאי קובי מחט.
בסופה של שנת הלימודים תשע"ט פרשה מנהלת התיכון רות לזר לאחר 20 שנה.
אפרת חומסקי החליפה אותה בתפקיד.
אפרת חומסקי פרשה מתפקידה מסיבות אישיות בנובמבר תשפ"א והוחלפה על ידי סימונה שאול, רכזת שכבת י"ב בתיכון.
בשנת הלימודים תשפ"ג נכנסה טלי אביבי לתפקיד מנהלת התיכון.
בשנת הלימודים תשפ"ד נכנסה ליאת פטלוק לתפקיד מנהלת התיכון.
במרץ 2013 בעקבות נסיעת משלחת תלמידים משכבת י"א בבית הספר למסע פולין, נשלח אל התלמידים בשוגג קובץ ובו שמות התלמידים ובחירותיהם האישיות לצוותים למסע לפולין.
לצד חלק משמות התלמידים הופיעו הערות פדגוגיות, מנוסחות בשפה בוטה, בנוגע לתלמידים שיצאו למסע.
תלמידי בית הספר יצאו לחצר בית הספר, עטו על עצמם שלטי מחאה עם כיתובי ההערות (סוציומט, בינונית, תינוקת מגודלת) והפגינו נגד כתיבת המסמך והדלפתו.
צוות המורים התנצל בפני התלמידים וכעבור זמן מה שככו הרוחות בבית הספר.
בתחילת שנת הלימודים תשפ"א, רוססה על אחד הקירות בבית הספר כתובת גרפיטי בעלת אופי מיני ואלים.
הכתובת נמחקה באותו הבוקר, אבל האחראי לאותה הכתובת לא נתפס.
הכתובת בתיכון רבין הודלפה לתקשורת שבוע אחרי שהיא נכתבה, ובנוסף למקרה דומה בתיכון כצנלסון שנחשף גם הוא באותו היום הובילה להפגנות ושביתת תלמידים שמטרתה למחות על תרבות האונס ועל חוסר השקיפות שהנהלת התיכון הפגינה לפי מארגני המחאה.
מספר שבועות לאחר מכן, התרחש בתיכון מקרה אלים נוסף, שבו תלמיד פצע שני תלמידים אחרים עם להב של מחדד.
בית הספר התיכון עירוני י"א, הוא בית ספר תיכון בתל אביב, המתמקד בסיוע לתלמידים מתקשים בדרך של הוראה מתקנת.
תיכון עירוני י"א בתל אביב הוא בית ספר בו לומדים תלמידים ממגוון גדול של רקעים חברתיים ותרבותיים, שלא מצאו את מקומם הראוי בבתי ספר אחרים, בגלל קשיים מיוחדים בלימודיהם.
לרוב, הקשיים אותם חוו התלמידים נבעו מרקע חברתי, תרבותי או משפחתי שלא הכשיר אותם להצלחה בבית ספר עיוני ברמה המקובלת בישראל.
בית הספר התיכון עירוני י"א מהווה בשביל התלמידים האלה הזדמנות שנייה לסיים את לימודיהם עם תעודת בגרות מלאה.
בית הספר שוכן ברחוב שטריקר 19 (יהודה המכבי פינת ברנדיס), בצפון תל אביב, במתחם ששימש בעבר את בית החולים הירקון.
בחלק הדרומי של המתחם שוכן הבניין החדש של הקונסרבטוריון הישראלי למוזיקה תל אביב.
בית הספר התיכון עירוני י"א התפצל מתיכון עירוני ו' במחצית הראשונה של שנות ה-60 בניהולה של מרים יעקובוביץ' אשר ניהלה את בית־הספר עד לשנות ה-70, והוא נועד לבנות בלבד.
בשנים הראשונות פעל בית הספר במשכן זמני ברחוב בוגרשוב 67 בתל אביב, אשר שימש בעבר את בית־הספר (יסודי ותיכון דתי) וגן הילדים "מוריה", ובהמשך את "בית־ספר־תיכון דו שנתי מקצועי".
בבניין היו שמונה חדרים ששימשו 12 כיתות לימוד.
לכן נאלצו תלמידות רבות להתחיל את לימודיהן בשעה 12:00 (משמרת שנייה).
לא זו אף זו, שתי כיתות פעלו בצריף ללא מאוורר כשרק מחיצת עץ פשוטה מפרידה בין הכיתות והכול בצמוד לגן ילדים.
במבנה לא היה מקום לספריה או למעבדה וגם חצר לא הייתה.
כאשר בית הספר התיכון עירוני י"א הוקם התוכנית העירונית הייתה שמשכנו יהיה ברחוב מאפו 7, במקום תיכון עירוני ו' שהיה אמור לעבור למבנה ששימש את תיכון עירוני ה' ברחוב מזא"ה.
עירוני ה' היה אמור לעבור לבניין חדש שנבנה עבורו ברח' ירמיהו (הבניין הנוכחי), אלא שהבנייה התעכבה בגלל קשיים תקציביים.
בסופו של דבר עבר תיכון י"א בשנת 1967 לרח' מאפו 7 (שהיה ידוע כ"בית ויניק" שבשנות ה-40 שימש כמשכן לגימנסיה בן יהודה ובהמשך למוסדות אחרים).
בבניין הסמוך אליו, מאפו 5, ששימש בחלקו את תנועת הנוער הדתית עזרא, היה אולם ששימש את בית הספר כאולם התעמלות.
גם הבניין ברחוב מאפו לא התאים לבית הספר שהלך וגדל – בשנת 1968 למדו בו 650 תלמידות.
חדרי הלימוד היו קטנים וצפופים, מקלט וחצר לא היו במבנה כך שבהפסקות התלמידות הסתובבו על המדרכה ועל הכביש.
הבניינים ברחוב מאפו נועדו להריסה והתוכנית הייתה להקים מבנה חדש לבית הספר ברחוב שטריקר, ליד רחוב יהודה המכבי.
בית הספר קלט גם בוגרי כיתה ח' שלא עברו את מבחן הסקר וכן תלמידים שנשרו מבתי ספר תיכוניים אחרים, תוך מטרה מוצהרת למנוע ככל הניתן נשירת תלמידים.
בשנת הלימודים תש"ל (1970-1969) קלט בית הספר לראשונה מאז הקמתו בנים.
באותן שנים פעלו בבית הספר החל מכיתה י' חמש מגמות: פדגוגית והומניסטית-ספרנות – במסלול לבגרות מלאה ומגמה לאומנות, שירותי תיירות ופקידות לתעודת גמר ממשלתית (בגרות חלקית).
שנת הלימודים תשל"ב (1972-1971) נפתחה כאשר בית הספר פעל במשכנו החדש ברחוב שטריקר.
הבנייה הושלמה בזכות מימון נדיב שהתקבל מקרן פרץ נפתלי ועל כן נקרא בית הספר על שמו.
בבית הספר לומדים כיום כ-150 תלמידות ותלמידים בשכבות ט' עד י"ב.
התלמידים באים ממגוון של סביבות תרבותיות, כגון: משפחות חילוניות, דתיות, מוסלמיות ונוצריות, שכונות שבהן קיים גיוון תרבותי עשיר, בעיקר בדרום תל אביב, יפו ופרוורי העיר, אך עם זאת כשליש מהתלמידים מגיעים משכונות צפוניות.
כמו כן יש בבית הספר מגוון של לאומים ובהם: יהודים תושבי כל השכונות, ערבים תושבי יפו והשכונות הדרומיות, ובני עובדים מארצות חוץ.
בבית הספר פועלות קבוצות מתנדבים מהארגונים יחד מורים ועמותת פוש, שמסייעים לתלמידים מתקשים, בעיקר בהכנה לבחינות הבגרות.
בנוסף למקצועות הרגילים, קיימות בבית הספר מגמות הלימוד הבאות:
מגמת מידע ונתונים - Data Analysis
מורים ידועים שלימדו בבית הספר
סגן המנהלת ומורה לתנ"ך: ד"ר צבי שראל
מנהלת בית הספר: איריס אביוב
מורה לספרות: ד"ר מזל קאופמן
מורה לספרות ולשון: ד"ר אביבה קרינסקי
מורה לאנגלית: ד"ר דלית שטאובר
מנהלת בית הספר: מרים יעקובוביץ
מנהלת בית הספר: תמר כהן
מנהל בית הספר: עמוס פרס
מנהל בית הספר: דרור איסרוב
תלמידי בית הספר שנפלו במילוי תפקידם בצה"ל
, היה אחד מ-73 הנופלים באסון התרסקות המסוקים מעל שאר ישוב ביום כ"ח בשבט תשנ"ז (4.2.1997)
- במהלך שירות המילואים, ביום י"ז בכסלו תשנ"ה (19.11.1994) נפגע גילי מירי מחבלים מתוך מכונית חולפת, בעת שהיה מוצב בעמדה בצומת נצרים שברצועת עזה.
בן תשע-עשרה שנים וחצי בנפלו.
התיכון המקצועי דב הוז הוא תיכון חברתי בתל אביב ובעל ייחודיות במבנה יום הלימודים ובשיטות ההוראה המקובלות, הוא הוקם בשנת 1980 על ידי תנועת הנוער העובד והלומד.
ומפוקח וממומן באמצעות משרד התעשייה והמסחר.
מדיניות בית הספר היא שבאמצעות השקעה וגישה חינוכית נכונות ניתן להגיש אלטרנטיבה בריאה לכל מי שאינו מתאקלם במסגרת החינוכית הפורמלית מטעם משרד החינוך.
התיכון מאפשר ללמוד מקצוע מבוקש תוך צבירת ניסיון בעבודה עם חברות בתעשייה במסלולי לימוד כמו: סאונד, גרפיקה, לוגיסטיקה ומנהל.